armvectores/hy_wikipedia_2023 huggingface dataset:
Հարպեր Հիլ

Ֆրենկ Յուջին Հարպեր (անգլ.՝ Frank Eugene Harper, մայիսի 17, 1966(1966-05-17), Այովա Սիթի, Այովա, ԱՄՆ), ամերիկացի թատրոնի և կինոյի դերասան։ Հիլ Հարպերը (անգլ.՝ Hill Harper) նրա պրոֆեսիոնալ կեղծանունն է։ Առավել հայտնի է «C.S.I.. Հանցագործության վայրը Նյու Յորք» հեռուստասերիալից։


== Կենսագրություն ==
Հարպերը ծնվել է ԱՄՆ-ի Այովա նահանգի Այովա Սիթի քաղաքում՝ բժիշկ-հոգեբույժի՝ Հարի Հարպեր (անգլ.՝ Harry Harper) և Մերլին Հիլի (անգլ.՝ Marilyn Hill) ընտանիքում, որը Միացյալ Նահանգներում առաջին սևամորթ անեսթեզիոլոգներից մեկն էր։ Հարպերը 7 տարեկանից ելույթ է ունեցել բեմերում։ 1984 թվականին նա ավարտել է Բելլա Վիստայի (անգլ.՝ Bella Vista High School) ավագ դպրոցը, այնուհետև գերազանց առաջադիմությամբ 1988 թվականի ավարտել է Բրաունի համալսարանը։
Գերազանցությամբ ավարտելով Հարվարդի համալսարանը՝ 1992 թվականին Հարպերը ստացել է իրավաբանական գիտությունների դոկտորի աստիճան, և պետական կառավարման մագիստրոսի աստիճան։
Հարվարդում գտնվելու ընթացքում նա Բոստոնի թատերական Բլեք ֆոլքս (անգլ.՝ Boston's Black Folks Theater Company) ընկերության անդամն էր, միակ հին և առավել հայտնի թատերական սևամորթ դերասաններով ընկերությունը ամբողջ երկրում։
Այն ժամանակ երբ Հարպերը Հարվարդի ուսանող էր, նա ծանոթացել է ԱՄՆ-ի ապագա նախագահ Բարաք Օբամայի հետ։ Հարպերը և Օբաման հանդիպել են բասկետբոլի խաղադաշտում և դարձել են մտերիմ ընկերներ։ Հարպերը ստանալով իրավաբանական գիտությունների դոկտորի և պետական կառավարման մագիստրոսի աստիճաններ, այնուամենայնիվ, որոշել է չօգտագործել դրանք, և մեկնել Լոս Անջելես, որպեսզի շարունակի դերասանական կարիերան։ Նա 2009 թվականին արժանացել է պատվավոր դոկտորի կոչման Վեստֆելդի պետական քոլեջից (անգլ.՝ Westfield State College)։


== Անձնական կյանք ==
Հարպերը հանդիսանում է հինգ գրքի հեղինակ, որոնցից առաջինը հրատարակել է 2007 թվականին, իսկ վերջինը՝ 2013 թվականին։ Չորրորդ գիրքը գրելու ժամանակ Հիլի մոտ հայտնաբերել են վահանձև գեղձի քաղցկեղ։ Նրան հաջողվել է լիովին բուժվել։ 2017 թվականին նա որդեգրել է Պիեր անունով տղայի։


== Ֆիլմագրություն ==


== Ծանոթագրություններ ==


== Արտաքին հղումներ ==
Хилл Харпер — Актёрский состав «CSI: NY» կայքում CBS(անգլ.)
Մալի Մենեուզ

Մալի Մենեուզ (ռուս.՝ Малый Менеуз, բաշկիրերեն՝ Кесе Мәнәүез), գյուղ Ռուսաստանի Բաշկորտոստան հանրապետության Բիժբուլյակսկի շրջանի կազմում։
Բնակչությունը 2009 թվականին գրանցված տվյալներով կազմում էր 195 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գորանի (պար)

Անվան այլ կիրառումների համար տե՛ս՝ Գորանի (այլ կիրառումներ)Գորանի, հայկական սգո պար` կապված հասարակական կամ տարերային աղետները ողբալու հետ։


== Անվան ստուգաբանություն ==
«Գորանի» անվանումը կապված է հայերեն «գոռ» արմատի հետ, որը նշանակում է աղմուկ, ժխոր,  խուճապ, ծեծկռտուք, մարտ, կռիվ։ «Գոռալ» նշանակում է ճչալ, ոռնալ, բղավել, «գորան»՝ անմշակ։


== Խորհուրդը ==
«Գորանին» ունի ընդհանուր ձախ և հետ գնացող տեղաշարժ։ Պարի հատակագծում քայլերի գծերի անկյուններն ուղղված են ինչպես դեպի կյանքի շրջան, այնպես էլ նրա սահմանից դուրս՝ անդրշիրիմյան աշխարհ։ Միաժամանակ հատակագծի ողջ զարդանկարն ասես պատկերում է մայր մտնող արև։ Պարաշարքի կառուցվածքը մեկ շարք է, որը վերածվում է աղեղի։ Կանգնում են ուս ուսի՝ ասես ընդհանուր վշտի մեջ համախմբված։ Ձեռքերը միահյուսվում են ճկույթներով և ծալվում արմունկներում՝ ուղիղ անկյան տակ։ Դաստակները ուղղված են առաջ։ «Գորանի» պարի մի տարբերակում ձեռքերը ճոճվում են ուղղահայաց՝ վերև, ներքև, և հորիզոնական՝ ձախ, աջ, ձախ, տարբեր պարբերականությամբ, բայց նույն հաշվին միևնույն ուղղությամբ։ Մեկ այլ տարբերակում՝ յուրաքանչյուր քայլի ընթացքում ձեռքերը կատարում են երկուական շեշտված պտույտներ։ Ոչ մեծ պտույտները կատարում են առանց դաստակները ծալելու, բայց արմունկների ծալումներով, որը զուգորդվում է արմունկներից մինչև մատները շառավղային պտույտներով։ Պտույտների ժամանակ ձեռքերը փոքր-ինչ իջնում են գոտկատեղից, իսկ բարձրանալուց կրծքից չեն անցնում։
«Գորանիի» Ալաշկերտի տարբերակում առաջնորդը կամ պարողներից որևէ մեկը, երբեմն պարող կանանցից մեկը գլխին է դնում ջրով լի պղնձե թասը, որը ձեռքերով պահել չի կարելի։ Ոտքերի շարժումները պետք է չափազանց դանդաղ լինեն և պատկերեն օձի շարժումները ջրում։ Պարողների ծնկների խորը կքանիստերն ու ուղղումները պետք է փոխանցեն օձի ընկղմումը ջրի մեջ և ջրի մակերես դուրս լողալը։ Պարաձևի այս տարբերակի հարթ հատակագիծ ունենալը և աջ ընդհանուր տեղաշարժերը փաստում են մոգական գործողության դրական նպատակների մասին։ Սա արդեն ոչ թե երաշտի ողբ է, այլ լավատեսությամբ անձրև կանչելու ծես։


== Պարային քայլերը ==
Պարաձևը կազմված է 12 քայլից, և ընդամենը մեկ փոքր և մեկ խոշոր քայլ տեղաշարժում է դեպի ձախ։


== Ծանոթագրություններ ==


== Արտաքին հղումներ ==
Գորանի պարը «Կարին» համույթի կատարմամբ
Ուսուցողական հոլովակ
Ալբարեդո դ’Ադիջե

Ալբարեդո դ’Ադիջե (իտալերեն՝ Albaredo d'Adige), կոմունա Իտալիայում, գտնվում է Վենետո մարզում՝ Վերոնա գավառում։
Բնակչությունը կազմում է 5340 մարդ։ Խտությունը կազմում է 189 մարդ/կմ²։ Տարածքը գրավում է 28 կմ²։ Փոստային ինդեքս՝ 37041, 37040։ Հեռախոսային կոդ՝ 045։ Քաղաքի հովանավոր պաշտպանն է Սան Ռոսսոն։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոսահամար՝ 045 6608011
Էլեկտրոնային հասցե՝ urp@comune.albaredodadige.vr.it
Պաշտոնական կայք՝ http://www.comune.albaredo.vr.it/ Archived 2006-09-01 at the Wayback Machine.


== Արտաքին հղումներ ==
http://www.comune.albaredo.vr.it/ Archived 2006-09-01 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
(14827) Հիպնոս

(14827) Հիպնոս, լատ.՝ Hypnos-աստերոիդ աստերոիդների հիմնական գոտում։ Այս երկնաքարը հայտնաբերվել է 1986 թվականի մայիսի 5-ին, ամերիկացի աստղագետներ Կարոլին Շումեյկերի և Յուջին Շումեյկերի կողմից Գեյսեյի աստղադիտարանում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(14827) Հիպնոս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Արանխուես

Արանխուես (իսպ.՝ Aranjuez), քաղաք և մունիցիպալիտետ Իսպանիայում, մտնում է Մադրիդ պրովինցիայի, Մադրիդ ինքնավար համայնքի կազմի մեջ։ Մունիցիպալիտետը գտնվում է Լաս Վեգաս շրջանում։
Զբաղեցնում է 189,13 կմ² տարածք։ Բնակչությունը 55054 մարդ է (2010 թվականի տվյալներով)։
Պրովինցիայի վարչական կենտրոնից ունի 47 կմ հեռավորություն։
Արանխուեսը տեղակայված է Մադրիդից 47 կմ հարավ՝ Տախո և Խարամա գետերի ափին։ Այս քաղաքում է գտնվում հայտնի պալատ-այգի անսամբլը՝ Համաշխարհային ժառանգության հուշակոթողը։
Բնակավայրի հովանավոր է համարվում Սուրբ Ֆեռնանդոն։


== Պատմություն ==
1772 թվականի ապրիլի 12-ին Արանխուեսում ստորագրվել է պայմանագիր Ֆրանսիայի և Իսպանիայի միջև, ըստ որի Իսպանիան պարտավորվել է կանգնել Ֆրանսիայի կողքին Մեծ Բրիտանիայի հետ հակամարտության ժամանակ։
1808 թվականի մարտի 18-ին Արանխուեսում սկսվում է հողափոխություն, որի արդյունքում էլ Կարլ 4-րդ-ը հրաժարվում է գահից։


== Հայտնի մարդիկ ==
Ֆրանսիսկո դե Ասիս բուրբոնացի - Իզաբելլա 2-րդ թագուհու ամուսինը
Ֆրանսիսկո Ագուստին Սիլվելա ի Բլանկո - պատգամավոր
Սանտյագո Ռուսինյոլ - նկարիչ
Խոակին Ռոդրիգ - կոմպոզիտոր
Ալիսիա Էրմիդա - իսպանացի դերասանուհի
Խոսե Լուիս Սամպեդրո - գրող
Խուան Լուիս Մորա Պալասիոս - ֆուտբոլիստ
Խավիեր Գարսիա Պորտիլյո - ֆուտբոլիստ
Իվան Սանչես Ռիկո Սոտո - ֆուտբոլիստ
Պատո Կլավետ - թենիսիստ
Անխել Պառա - ձյուդոիստ
Խեսուս Էռնանդես - հոկեյիստ
Կառլոս Սուարես - ֆուտբոլիստ


== Պատկերասրահ ==

		
		
		
		
		
		
		
		
		
		
		
		
		


== Արտաքին հղումներ ==
Պաշտոնական կայք
Արանխուեսի նկարագրությունը լուսանկարներով
Էսրաջ

Էսրաջ (հինդի՝ इसराज, անգլ.՝ Esraj), հնդկական ազգային աղեղնավոր լարային գործիք է։ Այն հաճախ անվանվում է հնդկական տավիղ, իսկ բառացի գործիքի անունը նշանակում է «սրտեր գողացող»։ Համեմատած այլ գործիքների այս գործիքը ավելի երիտասարդ է, քանի որ ստեղծվել է 19-րդ դարում։ Գործիքը ունի երկու տարատեսակ՝ «էսրաջը», որը օգտագործվում է Հնդկաստանի հյուսիսային, կենտրոնական և արևելյան հատվածներում, և «դիլրուբան», որը օգտագործում է հյուսիսային հատվածում տարբեր հոգևոր և ծիսակատարային երաժշտություններ նվագելու առիթով։
Երկու գործիքները տեսքով իրար շատ նման են։ Ընդհանուր նմանություն կա սիտար գործիքին։ Լարերը հպվում են երկար վզիկին որին ամրացված են քսան բավական ծանր ամրակներ։ Գործիքը ունի 12-15 սիմպատիկ լարեր։ Լարերը բոլորը մետաղյա են։
Կլյուչիկի (գյուղ, Ստանովլյանսկի շրջան)

Անվան այլ կիրառումների համար տե՛ս՝ ԿլյուչիկիԿլյուչիկի (ռուս.՝ Ключики), գյուղ Ռուսաստանի Լիպեցկի մարզի Ստանովլյանսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ելիզավետա Դանիացի (1485-1555)

Ելիզավետա Դանիացի, Նորվեգացի, Շվեդ (գերմ. Elisabeth von Dänemark, Norwegen und Schweden, հունիսի 24, 1485, Nyborg Slot, Նյուբորգ, Հարավային Դանիա տարածաշրջան, Դանիա, Կալմարյան ունիա - հունիսի 10, 1555, Բեռլին, Margraviate of Brandenburg), Սկանդինավյան արքայադուստր, ամուսնանալով Իոհիմ I Նեստորի, Բրանդենբուրգի իշխանի հետ, դառնում է Բրանդենբուրգի իշխանուհին։ Նա Դանիայի, Նորվեգիայի, Շվեդիայի արքա Հանսի և Քրիստինա Սաքսոնացու դուստրն էր։


== Կենսագրություն ==
Երեխա ժամանակ, Ելիզավետան մոտ էր իր եղբոր՝ ապագա Արքան Քրիստիան II Դանիացու հետ։ Նա կարողանում էր կարդալ և գրել և՛ դանիերեն, և՛ գերմաներեն։ 1502թ․ ապրիլի 10-ին նա ամուսնացավ Իոհիմ I Նեստորի, Բրանդենբուրգի իշխանի հետ՝ կրկնակի ամուսնությամբ, որի ժամանակ ամուսնացան նաև նրա հորեղբայր՝ ապագա արքան Ֆրեդերիկ I Դանիացին և Ելիզավետայի ամուսնու քույրը՝ Աննա Բրանդենբուրգացին։ Իրենց ամուսնության առաջին 20 տարվա ընթացքում Ելիզավետան և Իոհիմը բավականին լավ հարաբերություններ ունեին, ապրում էին հարմոնիայի մեջ։ Նա հյուրընկալել է իր մորը 1507 թվականին, գնացել եղբոր՝ Քրիստիանի հարսանիքին 1515 թվականին, և հյուրընկալել վերջինիս 1523 թ.-ին։
Ռեֆորմացիայի շրջանում նրա ամուսինը Կաթոլիկ եկեղեցու հավատարիմ բռնազավթիչներից էր։
1535 թ.-ին նրա ամուսինը մահանում է։
Նրա որդու՝ Իոհիմ II Հեկտորի, Բրանդենբուրգի իշխանի ամուսնությունը Հեդվիգ Յագելլոնի հետ Ելիզավետային չեր բավարարում։ Նրա անձնական մատուռում կաթոլիկ գործողություններ էին արվում Հեդվիգի համար, Այրի իշխանուհին նույնպես երջանիկ չէր, քանի որ Հեդվիգը գերմաներեն չէր կարողանում խոսել։


== Ժառանգները ==
Ելիզավետան ուներ 5 երեխա։

Իոհիմ II Հեկտոր, Բրանդենբուրգի իշխան
Աննա (1507–1567), 1524 թ.-ին ամուսնացել է Ալբերտ VII-ի, Մեքլենբուրգ-Գուստրովի դքսի հետ
Ելիզավետա (1510–1558), 1525 թ.-ին ամուսնացել է Էրիկ I Բրանսվիկ-Կալենբերգացու հետ
Մարգարեթ (1511–1577), 1530 թ.-ին ամուսնացել է Ջորջ I-ի, Պոմերանիայի դքսի հետ
Ջոն (1513–1571), Բրանդենբուրգ-Կուստրինի մարկիզ


== Նախնիները ==


== Ծանոթագրություններ ==
Հարանց վանք

Հարանց վանք, կամ Բոյուկ Գարամուրադ Վենքի (ադր։ Böyük Qaramurad Vəngi) հայկական վանական համալիր, ներկայումս՝ Ադրբեջանի Հանրապետության Գետաբեկի շրջանում, պատմական Մեծ Հայքի Ուտիք նահանգի Գարդման գավառում։ Գտնվում է Մեծ Ղարամուրատ գյուղից մոտ 1 կմ դեպի հյուսիս-արևելք՝ երկու ձորակների միջև առանձնացած բլրի վրա։
1659 թվականին ստեղծված ավետարանի հիշատակարանում նշված է՝

1679 թվականին Ավետիս աբեղա Քամալեցու ընդօրինակած ավետարանի հիշատակարանում նշված է՝

1682 թվականի Հարանց վանքում ընդօրինակվել է «Մաշտոց Ձեռացը». գրիչ՝ Ղուկաս երեց։


== Ճարտարապետություն ==
Եպիսկոպոս Մակար Բարխուտարյանցը վկայում է՝ 

Մ. Բարխուտարյանցը Հարանց վանքը նույնացրել է Զակամ գավառին հարևան Միափոր գավառում (ներկայիս Գետիկ գետի ավազանը) գտնվող Խամշի վանքին, սակայն ուրիշ հետազոտողներ կարծում են, որ պետք չէ նմանեցնել երկու տարբեր վանքերը։
1890 թվականին Հարանց վանք այցելած Ս. Քամալյանը նշել է՝

Վանքն ունեցել է բնակելի և օժանդակ շինություններ, որոնք հավելվել են 17-րդ դարի կեսին՝ վանահայր Եղիա միայնակյացի ջանքերով։ Վանքը ունեցել է շրջապարիսպ, որի ներսում եղել է խաչքարերով ընդարձակ գերեզմանոց։ Հայկական Ճարտարապետությունն ուսումնասիրող կազմակերպության (RAA) անդամների 1980 թվականի այցելության ժամանակ վանքը արդեն ավերված էր։ Վանքի տարածքը մի ղարամուրատցի թուրք հերկել էր ու այդ ընթացքում բոլոր խաչքարերն ու տապանաքարերը՝ որպես յուրացված խոպանի անպետք մաս, կոտրատել, տեղահանել, հավաքել ու շարել էր հողամասի նոր շրջապարսպին։


== Տես նաև ==
Մեծ Ղարամուրատ


== Ծանոթագրություններ ==
Նովոյավլենկա (այլ կիրառումներ)

Նովոյավլենկա, կարող է վերաբերել՝

Նովոյավլենկա - ավան, Ուկրաինայի Դոնեցկի մարզի Ալեքսանդրովիում
Նովոյավլենկա - գյուղ, Ուկրաինայի Նիկոլաևի մարզի Ելանեցի շրջանում
Գարար

Գարար, գյուղ Արևելյան Հայաստանի Ելիզավետպոլի նահանգի Զանգեզուրի գավառում։


== Բնակչություն ==
1908 թվականին գյուղն ունեցել է 339 ադրբեջանցի բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Բելան

Բելան, գյուղ Արևմտյան Հայաստանում, Վանի վիլայեթի Հեքյարիի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Ռադյանսկոե (գյուղ, Յամպոլի շրջան)

Անվան այլ կիրառումների համար տե՛ս՝ ՌադյանսկոեՌադյանսկոե (ուկրաիներեն՝ Радянське), գյուղ Ուկրաինայի Վիննիցայի մարզի Յամպոլի շրջանում։ Բնակավայրը նախկինում նաև անվանվել է Կնյաժնա Կրինիցա։ Հիմնադրվել է 1800 թվականին։
2001 թվականի տվյալներով Ռադյանսկոե գյուղում բնակվում էր 431 մարդ։ Բնակավայրը զբաղեցնում է 1,72 կմ² տարածք։ Բնակչության խտությունը կազմում էր 250,58 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ըմբշամարտի Եվրոպայի առաջնություն 2013

Ըմբշամարտի Եվրոպայի առաջնություն 2013, անցկացվել է 2013 թվականի մարտի 19-ից 24-ը Թբիլիսի քաղաքում։


== Մեդալակիրներ ==


=== Ազատ ոճ (տղամարդիկ) ===


=== Հունահռոմեական ===


=== Ազատ ոճ (կանայք) ===


== Մեդալներ ==


== Թիմերի ռեյտինգ ==


== Ծանոթագրություններ ==


== Հղումներ ==
Արդյունքները wrestlingua.com կայքում
Հունահռոմեական
Ազատ ոճ (տղամարդիկ)
Ազատ ոճ (Կանայք)
Տոկոսագումար

Տոկոսագումար, ֆինանսներում և տնտեսագիտության մեջ պարտապանի կամ պարտապան ֆինանսական կազմակերպության կողմից պարտատիրոջը կամ ավանդառուին փոխանցվող գումար, բացի հիմնական գումարից (այն գումարն է, որը պերտք է վերցվել), սահմանված տոկոսով։ Այն տարբերվում է միջնորդավճարից, որի դեպքում պարտապանը կարող է վճարել երրորդ կողմին։ Այն նաև տարբեր է շահաբաժնից, որը վճարում է ընկերությունը իր բաժնետերեին իր շահույթից, սակայն ոչ նախապես որոշված տոկոսադրույթով։
Օրինակ՝ հաճախորդը պարբերաբար տոկոսագումար է վճարում բանկին վարկի համար, այսպիսով նրանք վճարում են ավելի շատ, քան պարտք են վերցնում, կամ հաճախորդը կարող է ստանալ տոկոսագումարներ իր խնայողությունների համար և ստանալ իր ներդրած ավանդից ավելի շատ։ Խնայողությունների դեպքում բանկը պարտապանն է, հաճախորդը դառնում է պարտատերը։
Տոկոսագումարը տարբեր է շահույթից քանի որ տոկոսագումարը ստանում է պարտատերը, իսկ շահույթը՝ ակտիվի սեփականատերը։
Տոկոսադրույքը հավասար է որևէ ժամանակաշրջանի համար վճարված տոկոսագումարը հարաբերված որպես պարտավորություն վերցված գումարին։
Բարդ տոկոս նշանակում է տոկոսագումարի ավելացում պարտավորությանը և տոկոսադրույքի հաշվարկում նոր պարտավորության համար։ Քանի որ բարդ տոկոսադրույքի դեպքում պարտավորությունը աճում է էքսպոնենցիալ եղանակով, այն որոշվում է  e մաթեմատիկական հաստատման միջոցով։ Գործնականում տոկոսագումարը հաշվարկվում է օրական, ամսական կամ տարեկան հիմքով։


== Ծանոթագրություններ ==
Դանա Զատոպկովա

Դանա Զատոպկովա (չեխ․՝ Dana Zátopková, սեպտեմբերի 19, 1922(1922-09-19), Fryštát, Կարվինա և Կարվինա - մարտի 13, 2020(2020-03-13), Պրահա, Չեխիա), Չեխոսլովակիայի մարզիկ, նիզականետ, 1952 թվականի օլիմպիական չեմպիոն, Եվրոպայի կրկնակի չեմպիոն (1954, 1958 թվականներ)։


== Կենսագրություն ==
Դանա Զատոպկովան ծնվել է 1922 թվականի սեպտեմբերի 19-ին Կարվինում։ Ամուսնացած էր չեխ մարզիկ Էմիլ Զատոպեկի հետ։ 1958 թվականի հունիսի 1-ին Պրահայում Զատոպկովան համաշխարհային ռեկորդ սահմանեց՝ նիզակը նետելով 55,73 մ բարձրության վրա և 25 սմ-ով գերազանցելով խորհրդային մարզուհի Նադեժդա Կոնյաևայի նախորդ համաշխարհային նվաճումը։ Ռեկորդը տևեց 54 օր՝ նույն թվականի հուլիսի 24-ին։ Զատոպկովան և նրա ամուսինը եղել են օլիմպիական ոսկե մեդալակիրներ։ Ավստրալացի մարզուհի Աննա Պազերան Քարդիֆում արկ է նետել 57,4 մ վրա։


== Մահ ==
Դանա Զատոպկովան մահացել է 2020 թվականի մարտի 13-ին Պրահայում։


== Ծանոթագրություններ ==


== Արտաքին հղումներ ==
«Dana Zátopková (nar. 19.9.1922)»։ Životopisy online (չեխերեն)։ Արխիվացված է օրիգինալից 2007-09-27-ին
Բերդյուժե (գյուղ, Բերդյուժինսկի շրջան)

Բերդյուժե (ռուս.՝ Бердюжье), գյուղ Ռուսաստանի Տյումենի մարզի Բերդյուժինսկի շրջանի կազմում։
Բնակչությունը 2002 թվականին գրանցված տվյալներով կազմում էր 5600 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(6139) Նաոմի

(6139) Նաոմի (անգլ.՝ Naomi), աստերոիդ աստերոիդների հիմնական գոտում։ Հայտնաբերվել է 1992 թվականի հունվարի 10-ին Ացուշի Սուգիեի կողմից Դայնիկում։
Միջին հեռավորությունը Արեգակից կազմում է 2,662615 ա. մ., առավելագույնը մոտենում է 2,2624 ա. մ. հեռավորության վրա և հեռանում 3,0629 ա. մ.։ Արեգակի շուրջ մեկ ամբողջական պտույտ է կատարում 1586,94 երկրային օրվա ընթացքում, իր ուղեծրով շարժվելով միջինում 0,226851 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,42° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6139) Նաոմի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Իդրիսա Ուեդրաոգո

Իդրիսա Ուեդրաոգո (ֆրանսերեն՝ Idrissa Ouédraogo, հունվարի 21, 1954(1954-01-21), Բանֆորա, Բուրկինա Ֆասո - փետրվարի 18, 2018(2018-02-18), Ուագադուգու, Բուրկինա Ֆասո), բուրկինացի կինոռեժիսոր որի ստեղծագործությունները հաճախ արտացոլում են քաղաքային ու գյուղական կյանքի, ավանդականի ու նորի բախումը իր հայրենի Բուրկինա Ֆասոյում և աֆրիկյան այլ վայրերում։ Նա լայն ճանաչում ու համբավ է նվաճել հատկապես իր նկարահանած Tilaï գեղարվեստական ֆիլմով, որը Կաննի 1990 թվականի միջազգային կինոփառատոնում արժանացել է գլխավոր մրցանակին (Cannes Film Festival Grand Prix), ինչպես նաև Samba Traoré կինոնկարով, որը Բեռլինի 43-րդ միջազգային կինոփառատոնում առաջադրվել է «Արծաթե արջ» մրցանակի։


== Կենսագրություն ==
Իդրիսա Ուեդրաոգոն ծնվել է Ֆրանսիական Վերին Վոլտայի (ներկայումս՝ Բուրկինա Ֆասո) Բանֆորա քաղաքում, 1954 թվականին։ Մանկությունն ու պատանեկությունն անց է կացրել հայրենի երկրի հյուսիսում գտնվող Ուաիգույա քաղաքում։ 1976 թվականին ստացել է արվեստների բակալավրի աստիճան։ Ծնողները, որ համեմատաբար ապահովված ագարակապաններ էին, հոգ են տարել, որ իրենց որդին լավ կրթություն ստանա, և Իդրիսան ուսումնառությունը շարունակել է Բուրկինա Ֆասոյի մայրաքաղաք Ուագադուգուի կինեմատոգրաֆիայի աֆրիկյան ինստիտուտում (Institut Africain d’Etudes Cinématographiques), որն ավարտել է 1981 թվականին՝ ստանալով մագիստրոսի աստիճան։ Չբավարարվելով այդքանով՝ Իդրիսան հետագայում սովորել է նաև Ուկրաինայի մայրաքաղաք Կիևում, այնուհետև՝ Փարիզում՝ Institut des hautes études cinématographiques-ում (IDHEC) և 1985 թվականին Սորբոնի համալսարանից ստացել Diplôme d'études approfondies (DEA):
Նրա նկարահանած առաջին լիամետրաժ ֆիլմը Yam Daabo-ն էր (1986 թ.), իսկ լայն ճանաչման ու համբավի հիմքը դրվել է Yaaba կինոնկարով, որը Կաննի միջազգային կինոփառատոնում շահել է Federación Internacional de la Prensa Cinematográfica|Premio FIPRESCI մրցանակ։ Հաջորդ ֆիլմը՝ Tilaï-ն, նվաճել է հեղինակավոր այդ կինոփառատոնի գլխավոր մրցանակը։ Իրար հաջորդած այդ հաջողությունները ոգեշնչել են կինոռեժիսորին, որը հապճեպորեն նկարահանած «Կարիմ և Սալա» կինոնկարը ներկայացրել է Բուրկինա Ֆասոյի մայրաքաղաք Ուագադուգուում անցկացվող համաաֆրիկյան կինոփառատոնին։ Իդրիսա Ուեդրաոգոյի՝ որպես կինոռեժիսորի հաջորդ ձեռքբերումներն առնչվում են նրա «Samba Traoré» (1993), «Le Cri du coeur» (1994), «Քինին և Ադամսը» (Kini and Adams, 1997), «La Colère des dieux» (2003) և «Kato Kato» (2006) ֆիլմերի հետ։
Անվանի արվեստագետը մահացել է 2018 թվականի փետրվարի 18-ին, Ուագադուգուում։ Նրա հուղարկավորությանը մասնակցել են արվեստի, քաղաքականության, դավանանքի բնագավառների համբավավոր բազմաթիվ գործիչներ։


== Ֆիլմագրություն ==


=== Կարճամետրաժներ ===


=== Լիամետրաժ ֆիլմեր ===


=== Հեռուստասերիալներ ===
Entre l'arbre et l'ecorce (1999)
Kadi Jolie (2001)


=== Պատառիկներ ===
Lumière and Company (1995)
11'09"01 September 11 (2002)


== Ծանոթագրություններ ==


== Արտաքին հղումներ ==
Իդրիսա Ուեդրաոգո Internet Movie Database կայքում
Senses of Cinema: Great Directors Critical Database
Ouédraogo on Kini and Adams
Film references
Idrissa Ouedraogo at Culturebase.com
255

255 թվական, ոչ նահանջ տարի, ըստ Գրիգորյան օրացույցի սկսում է երկուշաբթի օրը։ Սա մեր թվարկության 255 թվականն է, 
III դարի 55-րդ տարին։


== Դեպքեր ==


== Ծնունդներ ==


== Մահեր ==
Աշոցքար

Աշոցքար, լեռնագագաթ Հայաստանի Շիրակի մարզում, Ջավախքի լեռնաշղթայի արևմտյան բազուկների վրա։ Սիզավետ գյուղից 5,5 կմ արևելք։ Բարձրությունը՝ 2774 մետր։


== Ծանոթագրություններ ==
Կանդո (գետ)

Կանդո (իտալ.՝ Cando) գետ արևելյան Սան Մարինոյում։ Այն սկսվում է արևելքից Սան Քրիստոֆորո լեռներից, հոսում է հյուսիսարևելյան ուղղությամբ և թափվում է Մարանո գետը, գտնվում է Ֆաէտանո քաղաքի հարևանությամբ։
Զեստափոն

Զեստափոն (վրաց.՝ ზესტაფონი), քաղաք է Վրաստանի Իմերեթի մարզ երկրամասում։ Բնակչությունը՝ ▼20 814 մարդ (2014)։


== Տես նաև ==
Իմերեթ


== Արտաքին հղումներ ==
Զեստափոնի ֆուտբոլային ակումբի պաշտոնական կայք


== Ծանոթագրություններ ==
Արգիշտի Քյարամյան

Արգիշտի Էլբեկի Քյարամյան (մայիսի 22, 1991(1991-05-22), Երանոս, Մարտունու շրջան, Հայկական ԽՍՀ, ԽՍՀՄ), հայ քաղաքական և պետական գործիչ, ՀՀ ՊՎԾ ղեկավարի նախկին տեղակալ (2019-2020), ՀՀ ԱԱԾ նախկին տնօրեն (2020 թվականի հունիսի 8-ից մինչև հոկտեմբերի 8-ը)։ Հայաստանի քննչական կոմիտեի նախագահ։ Արդարադատության երրորդ դասի պետական խորհրդական։


== Կենսագրություն ==
Ծնվել է 1991 թվականի մայիսի 22-ին Գեղարքունիքի մարզի Երանոս գյուղում։ 2009-2011 թվականներին ծառայել է Հայաստանի զինված ուժերում։


=== Կրթություն ===
2013, ավարտել է ԵՊՀ իրավագիտության ֆակուլտետի բակալավրիատը։
2015, ավարտել է Հայաստանի արդարադատության ակադեմիայում դատախազի թեկնածությունների ցուցակում ընդգրկված անձանց մասնագիտական պատրաստման դասընթացը։
2016, ավարտել է ԵՊՀ իրավագիտության ֆակուլտետի մագիստրատուրան։


=== Աշխատանքային գործունեություն ===
2013-2014, աշխատել է ՀՀ ոստիկանության ԵՔՎ, ապա ՀՀ ՔԿ ԵՔՔՎ Քանաքեռ-Զեյթուն քննչական բաժնի քննիչ։
2016, աշխատել է ՀՀ դատախազության Շիրակի մարզի  դատախազության դատախազ։
2016-2018, աշխատել է ՀՀ դատախազության Երևան քաղաքի  դատախազության դատախազ։
2018 հունիսի 8-ից, աշխատել է ՀՀ ԿԱ ՊԵԿ  իրավախախտումների հայտնաբերման ու վարչական վարույթների իրականացման վարչության պետ։
2018 հուլիսի 10-ից, աշխատել է ՀՀ ԿԱ ՊԵԿ հետաքննության վարչության պետ։
2019 փետրվարի 15-ից, աշխատել է ՀՀ ՊԵԿ հետաքննության և օպերատիվ-հետախուզության վարչության պետի տեղակալ։
2019 մարտի 1-ից, աշխատել է ՀՀ պետական վերահսկողական ծառայության ղեկավարի օգնական։
2019 ապրիլի 10-ից 2020 մայիսի 4՝ աշխատել է ՀՀ Վարչապետի որոշմամբ՝ ՀՀ պետական վերահսկողական ծառայության ղեկավարի տեղակալ՝ նշանակումից 5 օր անց սկսելով համատեղել պաշտոնը պետի՝ Դավիթ Սանասարյանի ժամանակավոր պաշտոնակատարի պաշտոնի հետ։
2020 մայիսի 4 - մայիսի 5՝ 1 օրով նշանակվել է ՀՀ Քնչական կոմիտեի նախագահի տեղակալ։
2020 մայիսի 5 - հունիսի 8՝ նշանակվել է ՀՀ ԱԱԾ փոխտնօրեն։ Մեկ օրով ՔԿ նշանակումը վարչապետի մամուլի խոսնակ Մանե Գևորգյանը անվանել է քաղաքական որոշում, որը կատարվել է օրենսդրական կարգավորումների շրջանակներում։
2020 հունիսի 8-ից մինչև 2020 թվականի հոկտեմբերի 8-ը  զբաղեցրել է ՀՀ ԱԱԾ տնօրենի պաշտոնը։
2020 թվականի դեկտեմբերի 24-ից մինչև 2021 թվականի հուլիսի 12-ը ՀՀ քննչական կոմիտեի նախագահի տեղակալ։
2021 թվականի հուլիսի 12-ին նշանակվել է ՀՀ քննչական կոմիտեի նախագահ։


== Պարգևներ ==
2017 թվականին պարգևատրվել է գերատեսչական մեդալով։


== Ընտանիք ==
Ամուսնացած է, ունի երկու զավակ։


== Ծանոթագրություններ ==
Կիրակոս Բանասեր

Կիրակոս Բանասեր (ինչպես նաև Կիրակոս Ռշտունեցի, 14-րդ դար - 15-րդ դար), հայ պատմաբան, աստվածաբան, 15-րդ դարի եկեղեցական գործիչ։


== Կենսագրություն ==
Ծնվել է պատմական Հայաստանի Ռշտունիք գավառում (Վասպուրական), որի հետևանքով կոչվել է նաև Ռշտունեցի։ Եղել է Թովմա Մեծոփեցու աշակերտն ու մտերիմ ընկերը, հնարավոր է Մեծոփեցու որոշ ստեղծագործությունների համահեղինակ։ Նա մեծ ներդրում է ունեցել 1441 թվականին հայ կաթողիկոսարանի նստավայրը Էջմիածին տեղափոխելու գործում։ 1446 թվականին Թովմա Մեծոփեցու մահից հետո Կիրակոսը գրում է իր ամենահայտնի ստեղծագործությունը՝ «Թովմայի՝ մեծ ուսուցչի պատմությունը, որը գրվել է վարդապետ Կիրակոս Բանասերի կողմից»: Բացի Թովմա Մեծոփեցու կյանքից և գործունեությունից, Կիրակոսը հետաքրքիր տեղեկություններ է հաղորդում դարի կեսերին հայկական 15-րդ եկեղեցու վիճակի մասին։ Պահպանվել է նաև Կիրակոս Ռշտունեցու կարճ ժամանակագրական աշխատությունը (1443 թվական), որն ընդգրկում է 12-15-րդ դարերը։ Այս փոքրիկ պատմական շարադրանքը կարևոր նշանակություն ունի Անդրկովկասի՝ Թամերլանի և Կարա-Կոյունլուն ցեղերի նվաճումն ուսումնասիրելու համար։


== Նշումներ ==


== Ծանոթագրություններ ==


== Արտաքին հղումներ ==
Ժամանակագրութիւն
«История великого учителя Товмы, написанная вардапетом Киракосом Банасером» на сайте vostlit.info
Մոլոդիլովո (գյուղ, Դորոգոբուժսկի շրջան)

Մոլոդիլովո (ռուս.՝ Молодилово), գյուղ Ռուսաստանի Սմոլենսկի մարզի Դորոգոբուժսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Քարի լիճ (այլ կիրառումներ)

Քարի լիճ կարող է նշանակել.

Քարի լիճ, լիճ ՀՀ Արագածոտնի մարզում։
Քարի լիճ, արհեստական լիճ ՀՀ Տավուշի մարզում։
Խարցիզսկ

Խարցիզսկ (ուկրաիներեն՝ Харцизьк), քաղաք Ուկրաինայի Դոնեցկի մարզի Խարցիզսկի քաղաքային խորհուրդում, մարզային նշանակության քաղաք։ Հիմնադրվել է 1869 թվականին։
2012 թվականի տվյալներով Խարցիզսկ քաղաքում բնակվում էր 59 763 մարդ։ Բնակավայրը զբաղեցնում է 19,3 կմ² տարածք։ Բնակչության խտությունը կազմում էր 3110 մարդ/կմ²։


== Ծանոթագրություններ ==


== Արտաքին հղումներ ==
Պաշտոնական կայք Archived 2013-07-30 at the Wayback Machine. (ուկր.)
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Պետրովկա (գյուղ, Խարկովի շրջան)

Անվան այլ կիրառումների համար տե՛ս՝ ՊետրովկաՊետրովկա (ուկրաիներեն՝ Петрівка), գյուղ Ուկրաինայի Խարկովի մարզի Խարկովի շրջանում։ Հիմնադրվել է 1726 թվականին։
2001 թվականի տվյալներով Պետրովկա գյուղում բնակվում էր 23 մարդ։ Բնակավայրը զբաղեցնում է 0,2 կմ² տարածք։ Բնակչության խտությունը կազմում էր 115 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Անոկսենյոկի

Անոկսենյոկի (ռուս.՝ Аноксенйоки), գետ Ռուսաստանում, հոսում է Կարելական ինքնավար հանրապետությունում և Սուոյարվսկի շրջանում։ Գետաբերանը տեղակայված է Մեուանոնյոկի գետի աջ ափին՝ 10 կմ հեռավորության վրա։ Գետի երկարությունը 14 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն պատկանում է Բալթիկ ծովի ավազանային շրջանին, գետի ջրատնտեսային տեղամասը՝ ջրային ավազանային շրջան, գետի ենթաավազանը՝ Նևա և գետի ավազանը Լադոժսկի լիճ։ Պատկանում է Նևա ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01040300212102000011211
Հիդրոլոգիական ուսումնասիրությունների կոդը - 102001121
Ավազանի կոդը - 01.04.03.002
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Դանթեի տեսիլքը

Դանթեի տեսիլքը (նաև՝ Դանթեի տեսիլքը Բեատրիչեի մահվան ժամանակ), անգլիացի նկարիչ-պրեռաֆայելիտ Դանթե Գաբրիել Ռոսսետտիի կտավը՝ նկարված 1871 թվականին։ Այժմ գտնվում է Լիվերպուլում՝ Ուոլկերի Արտ-պատկերասրահում։
Ռոսսետին ամբողջ կյանքում հետաքրքրվել է իտալացի բանաստեղծ Դանթե Ալիգիերիի ստեղծագործությամբ։ Ռոսսետին կտավը նկարել է Դանթեի «Նոր կյանք» բանաստեղծությամբ ոգեշնչվելով։ Նկարում Դանթեն ուզում է հայտնվել իր սիրելի Բեատրիչեի մահճի կողքին։ Դանթեն սև հագուստով կանգնած է մահացող Բեատրիչեի կողքին, երկու կին նրա գլխի վերևում պահում են ամպհովանի, իսկ հրեշտակը բռնել է Դանթեի ձեռքը և թեքվել է դեպի մահացողը։ Նկարում օգտագործված է մի քանի խորհրդանիշ՝ կանաչ հագուստը՝ որպես հույսի, առջնային պլանի գարնանային գույները՝ մաքրության և աղավնիները՝ սիրո նշան։ Դանթեի տեսիլքը դարձել է Ռոսսետիի ամենամեծ ստեղծագործությունը։ Բեատրիչեի կերպարի բնորդուհին դարձել է նկարչի կինը՝ Էլիզաբեթ Սիդալը։ Ուոլկերի Արտ-պատկերասրահը նկարը գնել է անմիջապես Ռոսսետիից 1575 ֆունտով։
1897 թվականին կտավը լուսանկարելու համար ուղարկում են Բեռլին, ինչից հետո նշվում է, որ նրա վիճակն ավելի է վատացել։ 1908 թվականին նկարն ուղարկում են Լոնդոնի ազգային պատկերասրահ երեսպատելու նպատակով։ Երկրորդ համաշխարհային պատերազմի ժամանակ նկարը թաքցրել են պատկերասրահի նկուղում։ Նկարը Շրոպիրշ ուղարկելուց հետո նշվում է, որ այն վնասվել է։ Նկարի վերականգնման աշխատանքները անցկացվել են 1960 և 1985 թվականներին։ 2003 թվականին՝ մանրամասն ուսումնասիրությունից հետո, հաստատվում է այն, որ նկարը գտնվում է լավ վիճակում և նախորդ վնասվածքներից ոչ մի հետք չի մնացել։


== Ծանոթագրություններ ==
Արտազի երեք վանքերը (գիրք)

«Արտազի երեք վանքերը» (անգլ.՝ Three monasteries of Artaz, ռուս.՝ Три монастыря гавара Артаз), Հայկական ճարտարապետությունն ուսումնասիրող կազմակերպության կողմից 2012 թվականին հրատարակված «ՀՃՈՒ գիտական ուսումնասիրություններ» շարքի թվով 15-րդ գիրքը (Գիրք ԺԵ)։ Այն հեղինակել է Հայկական ճարտարապետությունն ուսումնասիրող հիմնադրամի հիմնադիր Արմեն Հախնազարյանը։ Տպագրվել է եռալեզու տարբերակով՝ հայերեն, անգլերեն և ռուսերեն։ Աշխատությունը ներկայացնում է Ատրպատականի (Իրանական Ադրբեջանում, ներկայում Իրանի Իսլամական Հանրապետության հյուսիսում) գտնվող հայկական առաքելական երեք վանքերի՝ Թադեոս Առաքյալի, Ծործորի և Մաղարդա Սուրբ Ստեփանոս Նախավկայի պատմությունը։ Գրքում ներկայացված են նաև բովանդակությանն առնչվող պատմական և ժամանակակից արժեքավոր լուսանկարներ։ Հեղինակը գիրքը ստեղծել է իր հոր՝ Հովհաննես Հախնազարյանի հիշատակին։
«Արտազի երեք վանքերը» գիրքը հրատարակվել է Հայկական ճարտարապետությունն ուսումնասիրող կազմակեպության գիտական խորհրդի երաշխավորությամբ և տպագրվել «Բյուրական» տպարանում։ Աշխատության նախահրատարակչական աշխատանքները հովանավորել է Հայաստանի մշակույթի նախարարությունը, իսկ տպագրությունը՝ Գալուստ Գյուլբենկյան հիմնադրամը։


== Տես նաև ==
Հայկական ճարտարապետությունն ուսումնասիրող հիմնադրամ
Արմեն Հախնազարյան
Հայերն Իրանում


== Ծանոթագրություններ ==
Մալթոզ

Մալթոզ կամ ածիկաշաքար (անգլերեն՝ malt - ածիկ), քիմիական բանաձևը՝ C12H22O11, բնական երկշաքար, որի մոլեկուլը կազմված է խաղողաշաքարի 2 մոլեկուլի մնացորդներից։ Պարունակվում է բազմաթիվ բույսերի ծլած սերմերում (գարի, տարեկան), տերևներում (ճակնդեղ), որոշ բույսերի փոշեհատիկներում ու նեկտարում։
Ունի քաղցր համ, հեշտությամբ լուծվում է ջրում։
Մալթոզի կենսասինթեզը հայտնի է միայն մի քանի բակտերիաների մոտ։ Կենդանիների և բույսերի օրգանիզմներում Մալթոզն առաջանում է օսլայի և գլիկոգենի ֆերմենտային ճեղքումից։ Մալթոզի ճեղքումն իրականացվում է մալ
թազ ֆերմենտի միջոցով։
Օգտագործվում է քաղցրավենիքի արտադրության և մանրէաբանության մեջ։
Սեդ Յու

Անվան այլ կիրառումների համար տե՛ս՝ Սեդ Յու (այլ կիրառումներ)Սեդ Յու (ռուս.՝ Седь-Ю), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Լոկչիմ գետի ձախ ափին՝ 272 կմ հեռավորության վրա։ Գետի երկարությունը կազմում է 31 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է, սկսած ակունքից մինչև Սիկտիվկար քաղաք, գետի ենթաավազանը՝ Վիչեգդա, գետի գետային ավազանը՝ Հյուսիսային Դվինա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200112103000017535
Կոդը ըստ հիդրոլոգիական հետազոտության (ՌԴ) — 103001753
Ավազանի կոդը — 03.02.02.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Սարատի

Սարատի, գյուղ Արևմտյան Հայաստանում, Խարբերդի վիլայեթի Խարբերդի գավառում։ Գտնվում էր Խարբերդ քաղաքից 25 կմ հյուսիս-արևմուտք, Արածանի գետի ձախ կողմում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Սագայդաչնոե (գյուղ, Պրոխորովսկի շրջան)

Սագայդաչնոե (ռուս.՝ Сагайдачное), գյուղ Ռուսաստանի Բելգորոդի մարզի Պրոխորովսկի շրջանի կազմում։
Բնակչությունը վերջին գրանցված տվյալներով կազմում էր 987 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սերժ Սարգսյանի երկրորդ կառավարություն

Սերժ Սարգսյանի երկրորդ կառավարություն, Հայաստանի կառավարման մարմինը 2018 թվականի ապրիլի 17-ից մինչև 2018 թվականի ապրիլի 23-ը։ Սերժ Սարգսյանը ընտրվել է Ազգային ժողովի կողմից, իսկ 2018 թվականի ապրիլի 17-ին նախագահ Արմեն Սարգսյանի հրամանագրով նշանակվել է վարչապետ։
Դա կոալիցիոն կառավարություն էր, որը ձևավորվել էր երկու խորհրդարանական ուժերի՝ Հանրապետական և Դաշնակցություն կուսակցությունների կողմից։
Կաբինետը բաղկացած էր տասնութ նախարարություններից և ութ առընթեր մարմիններից։ Յուրաքանչյուր նախարարություն պատասխանատու է իր համապատասխան ոլորտում կառավարության որոշումների մշակման և իրականացման համար։
Իր պաշտոնավարման դեմ մի քանի օր շարունակ տեղի ունեցած զանգվածային բողոքի ցույցերից հետո Սերժ Սարգսյանը ստիպված էր հրաժարական տալ։


== Կառուցվածք ==


=== Կառավարման աշխատակազմ ===


=== Առընթեր մարմիններ ===
Առընթեր մարմինների դերը համապատասխան ոլորտում կառավարության որոշումների մշակումն ու իրականացումն է։ Ինչպես նախարարություններին, այնպես էլ առընթեր մարմինները վարչապետի ենթակայության տակ են։ Հայաստանում կա կառավարությանն առընթեր ութ մարմին։


== Ծանոթագրություններ ==
(9266) Հոլգեր

(9266) Հոլգեր (անգլ.՝ Holger), աստերոիդ աստերոիդների հիմնական գոտում։ Հայտնաբերվել է 1978 թվականի սեպտեմբերի 2-ին Կլաս-Ինգվար Լագերկվիստի կողմից Լա Սիլյայում։
Միջին հեռավորությունը Արեգակից կազմում է 2,936991 ա. մ., առավելագույնը մոտենում է 2,6263 ա. մ. հեռավորության վրա և հեռանում 3,2477 ա. մ.։ Արեգակի շուրջ մեկ ամբողջական պտույտ է կատարում 1838,45 երկրային օրվա ընթացքում, իր ուղեծրով շարժվելով միջինում 0,195817 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,08° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9266) Հոլգեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
ՈՒԵՖԱ Չեմպիոնների Լիգայի եզրափակիչ 1999

ՈՒԵՖԱ Չեմպիոնների Լիգայի եզրափակիչ 1999, ֆուտբոլային հանդիպում անգլիական Մանչեսթեր Յունայթեդի և գերմանական Բավարիա Մյունխենի միջև, որը կայացել է Իսպանիայի Բարսելոնա քաղաքի Կամպ Նոու մարզադաշտում 1999 թվականի մայիսի 26-ին և որոշվում էր ՈՒԵՖԱ Չեմպիոնների Լիգա 1998-1999 մրցաշրջանի հաղթողը։ Խաղի ելքը որոշվեց մրցավարի կողմից ավելացված ժամանակում Մանչեսթերի խաղացողներ Թեդի Շերինգեմի և Օլե Գունա Սուլշարի գոլերի շնորհիվ և Մանչեսթերը հաղթեց 2-1 հաշվով։ Բավարիայից միակ գոլի հեղինակն էր Մարիո Բասլերը, որը հեղինակել էր հանդիպման սկզբում։ Մանչեսթերի հաղթանակը նրան դարձրեց ոսկե եռյակի հեղինակ, քանի որ մինչ այդ նրանք հաղթել էին Պրեմիեր Լիգան և Անգլիայի գավաթը։ Բավարիան նույնպես խաղում էր եռյակի համար` հաղթելով Բունդեսլիգայում և պատրաստվում էին Գերմանիայի գավաթի եզրափակչին, սակայն նրանք ավելի ուշ գավաթն էլ տանուլ տվեցին։
Ակումբները մինչ այդ իրար հետ հանդիպել էին մրցաշրջանի վաղ հատվածում` ընդգրկված լինելով D խմբում, որտեղ Բավարիան հաղթեց խմբում, իսկ Մանչեսթերը դուրս եկավ հաջորդ փուլ որպես լավագույն երկրորդ տեղ գրավածը բոլոր վեց խմբերում։ Քառորդ եզրափակչում Մանչեսթերը հաղթանակի հասավ Ինտերի նկատմամբ, իսկ կիսաեզրափակչում հաղթեց մեկ այլ իտալական ակումբ Յուվենտուսին և դուրս եկավ եզրափակիչ, մինչդեռ Բավարիան քառորդ եզրափակչում հաղթեց մեկ այլ գերմանական ակումբ Կայզերսլաուտեռնին, իսկ կիսաեզրափակչում Դինամո Կիևին։
Այս հանդիպումը դարձավ Պիեռլուիջի Կոլինայի կյանքի ամենահիշարժան հանդիպումներից մեկը։


== Նախապատմություն ==
Մանչեսթեր Յունայթեդը և Բավարիան մինչ այդ հանդիպել էին միայն երկու անգամ, նույն մրցաշրջանի խմբային փուլում, երկու հանդիպումներն էլ ավարտվել էին ոչ ոքի։ Մանչեսթեր Յունայթեդը մինչ այդ հանդիպել էր գերմանական ակումբներից միայն Բորուսիա Դորտմունդի հետ վեց անգամ, որից երեքը հաղթել էր, երկու պարտություն և մեկ ոչ ոքի, ներառյալ 2-0 ընդհանուր պարտությունը ՈՒԵՖԱ Չեմպիոնների Լիգա 1996-1997-ի կիսաեզրափակչում։ Բավարիա Մյունխենը մինչ այդ անգլիական ակումբների հետ հանդիպել էր 22 անգամ` գրանցելով յոթ հաղթանակ ինը ոչ ոքի և վեց պարտություն ներառյալ հաղթանակը Լիդս Յունայթեդի դեմ հաղթանակը Եվրոպայի չեմպիոնների գավաթի եզրափակիչ 1975-ում և Աստոն Վիլլայից կրած պարտությունը 1982 թվականիի եզրափակչում։
Բավարիան միչ այդ Չեմպիոնների լիգայում հաղթել էր երեք անգամ, ընդ որում անընդմեջ 1974-ից 1976 թվականներին։ Բացի այդ նրանք գրավել էին երկրորդ տեղը երկու անգամ, 1982 թվականին և 1987 թվականին։ Չնայած Բավարիան սպասում էր գավաթին 23 տարին, Մանչեսթերը սպասում էր ավելի երկար։ Նրանց միակ հաղթանակը եղել էր 1968 թվականին։ Նրանց մարզիչը այդ ժամանակ Մետ Բասբին էր, ով լրջորեն վիրավորվել էր Մյունխենի օդանավի աղետից, ինչը խլել էր ութ ֆուտբոլիստների կյանք։ Եզրափակիչը համընկել էր Մետ Բասբիի 90 ամյակի հետ, չնայած Բասբին մահացել էր 1994 թվականին։
Սա երկրորդ մրցաշրջանն էր, որում մասնակցող ակումբներից ոչ բոլորն էին դարձել չեմպիոն իրենց տնային առաջնությունում մեկ տարի առաջ և առաջին անգամ այսպիսի չեմպիոն չդարձած երկու ակումբ դուրս եկան եզրափակիչ։ Սակայն երկուսն էլ հանդիպմանը մոտեցան որպես իրենց երկրների չեմպիոններ, Բավարիան հաղթեց Բունդեսլիգայում մայիսի 9-ին ոչ ոքի խաղալով Հերթա Բեռլինի հետ, իսկ Մանչեսթերը` մայիսի 16-ին։


== Ճանապարհ դեպի եզրափակիչ ==


== Ծանոթագրություններ ==
Իտատուբա

Իտատուբա (պորտ.՝ Itatuba), համայնք Բրազիլիայում՝ Պարաիբա նահանգի կազմում։ Գտնվում է Պարաիբա նահանգի գյուղատնտեսական շրջան (մարզ)ում։ Մտնում է Իտաբայանայի գավառի կազմի մեջ։ Բնակչությունը կազմում է 9546 մարդ՝ 2006 թվականի տվյալներով։ Գրավում է 244,205 կմ2 տարածք։ Բնակչության խտությունը՝ 39,1 մարդ/կմ²։


== Պատմություն ==
Քաղաքը հիմնադրվել է 1961 թվականին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 23.765.718,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 2.510,38 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,526 (տվյալները՝ ՄԱԿ-ի զարգացման ծրագրի)։
Պոսիբիլականներ

Պոսիբիլականներ (ֆր.՝ Possibilistes), երբեմն նաև՝ բրուսիստականներ (ֆր.՝ Broussistes) ֆրանսիական սոցիալիստական շարժման ֆրակցիա 1880-ական թվականների ավարտին 1900-ական թվականների սկզբին։ Պոսիբիլականների կողմ էին «մունիցիպալ սոցիալիզմի» (ռեֆորմիստական սոցիալիզմի ուղղություններից) գաղափարներին։ Սկզբնապես պոսիբիլականները կազմել են բանվորական կուսակցության (հիմնադված 1879 թվականին) ռեֆորմիստական թևը։
Պայքարել են հեղափոխական մարքսիզմի դեմ, հակված են եղել «հնարավորությունների քաղաքականությանը» («La politique des possibilites», այստեղից էլ անվանումը)։ 1882 թվականին բանվորական կուսակցությունը պառակտվեց, սահմանազատվեցին պոսիբիլականները, գեդիտոները, և պոսիբիլականների կուսակցությունը սկսեց կոչվել սոցիալիստա-հեղափոխականների բանվորական կուսակցություն, 1883 թ. թվականին ֆրանսիական աշխատավոր-սոցիալիստների ֆեդերացիա։
1880-ական թվականների պոսիբիլականները փորձեցին իրենց ձեռքը շարժման ղեկավարությունը։ Այնուամենայնիվ, սոցիալիստական կազմակերպություններից շատերը չաջակցեցին պոսիբիլականներին։ 1889 թվականին Փարիզում կայացավ զուգահեռ երկու կոնգրես՝ մարքսիստների միջազգային սոցիալիստական կոնգրեսը (սկզբնավորել է 2-րդ Ինտերնացիոնալը) և մեկուսացված պոսիբիլականների կոնգրեսը։ 20-րդ դարի սկզբին Պոսիբիլականները մտան ֆրանսիական սոցիալիստական կուսակցության մեջ։
B (ծրագրավորման լեզու)

B, ինտերպրետացվող ծրագրավորման լեզու, որը ստեղծվել է AT&T Bell Telephone Laboratories ընկերության կողմից։ Հանդիսանում է BCPL ծրագրավորման լեզվի հետնորդը և C ծրագրավորման լեզվի նախնին։ B-ն եղել է Քեն Թոմպսոնի հիմնական աշխատանքի ուղղությունը, ով, Դենիս Ռիթչի հետ միասին, 1969 թ․ հրապարակեց լեզուն։
B լեզվի վրա ազդել է BCPL լեզուն, և նրա անվանումը, ամենայն հավանականությամբ, հանդիսանում է BCPL անվանման կրճատ տարբերակը։ Հնարավոր է նաև, որ նրա անվանումը ծագել է Bon ծրագրավորման լեզվի անվանումից, որն ավելի հին, ոչնչով B-ի հետ չկապված և ոչ մի բանով չհամընկող ծրագրավորման լեզու է, որը Թոմպսոնը մշակել է Multics-ում օգտագործելու համար։ Վերջինիս անվանումը, իր հերթին, Թոմպսոնի կնոջ՝ Bonnie-ի անունից, կամ հին տիբեթական կրոնի՝ բոնի անունից։


== Օրինակներ ==
B լեզվով գրված ծրագրի օրինակ՝

Մեկ այլ ծրագրի, որը ներկայացված էր Քեն Թոմփսոնի Users' Reference to B գրքում՝


== Ծանոթագրություններ ==


== Հղումներ ==
B ծրագրավորման լեզվի ուղեցուց Archived 2006-07-06 at the Wayback Machine.(անգլ.)
B ծրագրավորման լեզու Archived 2007-08-08 at the Wayback Machine.(անգլ.)
Ֆլորենտեն լա Կապել

Ֆլորենտեն լա Կապել (ֆր.՝ Florentin-la-Capelle), համայնք Ֆրանսիայի Օկսիտանիա մարզի Ավերոն գավառում:
Բնակչությունը 2008 թվականի դրությամբ կազմում է 328 մարդ, բնակչության խտությունը` 8.91 մարդ/կմ²: Բնակավայրը զբաղեցնում է 36.8 կմ² տարածք:


== Աշխարհագրություն ==
Գտնվում է Փարիզ քաղաքից 470 կմ հարավ, Թուլուզ քաղաքից` 150 կմ հյուսիս-արևելք, Ռոդեզ քաղաքից` 32 կմ հյուսիս:


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 196 աշխատունակ (15-64 տարեկան)  բնակիչ, որոնցից ակտիվ էին 130-ը, իսկ ոչ ակտիվները` 66: Ակտիվության ցուցանիշը կազմում է 66,3 %: 130 աշխատունակ մարդկանցից աշխատել է 119 անձ (64 տղամարդ և 55 կին): Գործազուրկ են եղել 11 անձ (7 տղամարդ և 4 կին): 66 անաշխատունակներից 14-ը եղել են աշակերտներ կամ ուսանողներ, 36-ը` թոշակառուներ, իսկ 16-ը չեն աշխատել տարբեր պատճառներով:


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մեանա դի Սուզա

Մեանա դի Սուզա (իտալ․՝ Meana di Susa) կոմունա Իտալիայում՝ Պիեմոնտ մարզի Թուրին գավառում։
Բնակչությունը՝ 914 մարդ (2008 թվականի տվյալներով)։ Բնակչության խտությունը՝ 54 մարդ/կմ²։ Տարածքը՝ 17 կմ²։ Փոստային ինդեքս՝ 10050։ Հեռախոսային կոդ՝ 0122։
Բնակավայրի հովանավոր սուրբն է համարվում Սան Կոստանցո Թեբեացին։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս։ 0122 39161
Էլեկտրոնային հասցե։ info@comune.meanadisusa.to.it
Պաշտոնական կայք։ http://www.comune.meanadisusa.to.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Ջիմ Բրեյեր

Ջեյմս Վ. «Ջիմ» Բրեյեր (անգլ.՝ Jim Breyer, 1961, Նյու Հեյվեն, Կոնեկտիկուտ, ԱՄՆ), ամերիկացի վենչուրային կապիտալիստ, Accel Partners հիմնադրամի գործընկեր, Accel Management Company նախագահ և Breyer Capital համահիմնադիր/CEO:


== Կրթություն ==
Բրեյերն ավարտել է Ստենֆորդի համալսարանը՝ ստանալով բակալավրի աստիճան (անգլ.՝ BS): Դրանից հետո նա աշխատել է որպես խորհրդատու McKinsey & Company-ում (Նյու Յորք)։ Հետագայում ստացել է մագիստրոսի աստիճան Հարվարդի համալսարանում՝ ստանալով գերազանցության Baker Scholar (անգլ.՝ Baker Scholar) (ստանում են լավագույն ուսանողների 5 %-ը)։


== Կարիերա ==
Բրեյերը Wal-Mart Stores, Inc տնօրենների խորհրդի անդամ է, որտեղ նա ռազմավարարական պլանավորման հանձնաժողովի նախագահն է։ Եղել է Marvel Entertainment-ի տնօրենների խորհրդի անդամ նախքան նրա անցնելը Disney-ին, որտեղ եղել է ռազմավարական պլանավորման և ֆինանսների հանձնաժողովի նախագահ։ Նաև Dell Inc.-ի տնօրենների խորհրդի անդամ է, Boston Celtics-ի մինորիտար բաժնետեր, Stanford Engineering Venture Fund-ի ղեկավար, համաշխարհային տնտեսական ֆորումի տարբեր հանձնաժողովների անդամ, Lead Director Network-ի անդամ։ 2005 թվականին դեկտեմբերին Բրեյերն ստացել է Չինաստանի Hunan (անգլ.՝ Hunan University) համալսարանի Yuelu (անգլ.՝ Yuelu Academy) ակադեմիայի պրոֆեսորի պատվավոր աստիճան։
Նախկինում Ջիմ Բրեյերը եղել է ղեկավար National Venture Capital Association-ում (անգլ.՝ National Venture Capital Association), նախագահ Western Association of Venture Capitalists-ում, խորհրդի անդամ Հարվարդի բիզնեսի դպրոցի Associates-ում, Pacific Community Ventures-ում, ծրագրի ղեկավար Stanford Technology Ventures, Technet-ում (անգլ.՝ TechNet), վստահված անձ Սան Ֆրանցիսկոյի Ժամանակակից արվեստի թանգարանում և Menlo School-ում (անգլ.՝ Menlo School), ինչպես նաև եղել է Հարվարդի բիզնեսի դպրոցի հետազոտական կենտրոնի ղեկավար, Ստենտֆորդի համալսարանի շրջանավարտների կոմիտեի նախկին նախագահ։
2011 թվականի ապրիլին և 2012 թվականի մայիսին Forbes-ի կողմից ընդգրկվել է «Միդասի ցուցակի» (ամենահաջողակ ներդրողների ցանկ) առաջին հորիզոնականում, իսկ 2010 թվականի օգոստոսին Fortune ամսագիրը Բրեյերին կոչել է ամենախելացի մարդկանցից մեկը տեխնոլոգիաների ոլորտում և այնտեղ ներդրումների կատարման հարցում։ 2011 թվականի սեպտեմբերի 2-ին հայտարարվել է, որ Բրեյերը ներկայացվել է ընտրվելու News Corporation-ի տնօրենների խորհրդի անդամ։ 2011 թվականի հոկտեմբերին ընտրվել է News Corporation տնօրենների խորհրդի անդամ բաժնետերերի ձայների 98%-ով։


== Ծանոթագրություններ ==


== Արտաքին հղումներ ==
Возвращение Accel, биография Джима Брейера.
Jim Breyer's profile Archived 2011-10-01 at the Wayback Machine. (չաշխատող հղում — պատմություն, կրկնօրինակ), Accel Partners.
Business Week profile, Business Week.
Chicago Business profile(չաշխատող հղում) Chicago Business.
Գուլակովկա (գյուղ, Գրեբյոնկայի շրջան)

Գուլակովկա (ուկրաիներեն՝ Гулаківка), գյուղ Ուկրաինայի Պոլտավայի մարզի Գրեբյոնկայի շրջանում։
2001 թվականի տվյալներով Գուլակովկա գյուղում բնակվում էր 53 մարդ։ Բնակավայրը զբաղեցնում է 0,718 կմ² տարածք։ Բնակչության խտությունը կազմում էր 73,82 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մարիա Զամբակոյի դիմանկար

«Մարիա Զամբակոյի դիմանկար» (անգլ.՝ Maria Theresa Zambaco), անգլիացի պրեռաֆայելիտ նկարիչ Դանթե Գաբրիել Ռոսսետտիի նկարը՝ ստեղծված 1870 թվականին։ Ներկայումս նկարը գտնվում է գերմանական Կլեմենս Զելս թանգարանի հավաքածուում։


== Տեղեկություն նկարի մասին ==
Նկարում պատկերված է Մարիա Զամբակոն, որը հունական ծագմամբ նկարչուհի էր, բազմաթիվ պրեռաֆայելիտ նկարիչների բնորդուհի, մասնավորապես՝ Էդվարդ Բյորն-Ջոնսի։ Հետագայում Զամբակոյի և Բյորն-Ջոնսի միջև սիրավեպ է սկսվել, որը տևել է մի քանի տարի և ավարտվել երկուսի ինքնասպանության անհաջող փորձով։
Ռոսսետտին դիմանկարում Մարիային պատկերել է սպիտակ ծալազարդարանքով զգեստով, որը նման է հունական քղամիդի, ինչը հղում է հանդիսանում բնորդուհու ծագմանը։ Գունամատիտ նկարի կոմպոզիցիան և մանրամասները նման են Ֆաննի Կորնֆորտի հետ աշխատանքին, որն ստեղծվել է նույն թվականին և ստացել է «Հովհարով կինը» անվանումը։ Նմանությունն առկա է հերոսուհիների դիրքի, սպիտակ հագուստների և փետուրներով վառ հովհարի մեջ, սակայն աղջիկների բնավորությունն արտացոլվել է բացարձակ տարբեր կերպ։ Մարիա Զամբակոն մտազբաղ և հեռացած տեսք ունի, իսկ Ֆաննի Կորնֆորտը՝ զգայական և տիրական։ Ռոսսետտին ստեղծագործության մասին հիշատակում է նամակի մեջ, որն ուղղված էր Ջեյն Մորիսին, որտեղ նա գրում է, որ վստահացել է, որ նրա [Զամբակո] սերը նրա համար ամենակարևորն է, և որ մինչև դիմանկարի վրա աշխատելը ինքը ոչ մի կերպ չի կարողացել հասկանալ նրան, ինչպես նաև հիշատակել է, որ Էդվարդ Բյորն-Ջոնսը գոհ է մնացել նկարից։ Ամբողջ 1870 թվականին Ռոսսետտին ստեղծել է Մարիա Զամբակոյի չորս դիմանկար։
Գունամատիտ նկարը պատկանել է հենց Մարիա Զամբակոյին և նրա ընտանիքին։ 1965 թվականին այն վաճառվել է Քրիստիս աճուրդում։ Ներկայումս աշխատանքը գտնվում է գերմանական Կլեմենս Զելս թանգարանի հավաքածուում։


== Ծանոթագրություններ ==
Պուստոսելի

Պուստոսելի (ռուս.՝ Пустоселы), գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 20 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օրեր (այլ կիրառումներ)

Օրեր, կարող է վերաբերել՝

Օր - Երկիր մոլորակի պտույտի տևողությունն իր առանցքի շուրջ
Օրեր (ամսագիր) - հայալեզու ամսագիր, որը լույս է տեսնում Պրահայում
Մուկշուր (գյուղ, Ալնաշսկի շրջան)

Մուկշուր (ռուս.՝ Мукшур), գյուղ Ռուսաստանի Ուդմուրթական հանրապետության Ալնաշսկի շրջանի կազմում։
Բնակչությունը 2008 թվականին գրանցված տվյալներով կազմում էր 131 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)